钦定古今图书集成/方舆汇编/边裔典/第055卷 > 明
## 钦定古今图书集成/方舆汇编/边裔典/第055卷 > 明

### 成祖永乐四年于阗遣使来贡方物

按《明外史于阗传》：“于阗，古国名。自汉迄宋，皆通中国。
永乐四年，遣使来朝，贡方物。使臣辞归，命指挥神忠、
毋撒等赍玺书偕行，赐其酋织金文绮。其酋打鲁哇
亦不剌金遣使者贡璞玉，命指挥尚衡等赍书币往
劳。”

永乐六年，于阗遣使来贡。

按《明会典》：“于阗大国在葱岭北。永乐六年，头目打鲁
哇、亦不剌金遣使来朝，贡璞玉。”

按《明一统志》：“古于阗国居葱岭之北二百馀里，自汉
至唐，皆入贡中国。五代晋天福中，其王李圣天自称
唐宗属，遣使来贡，册封为大宝于阗国王。宋建隆初，
圣天遣使来贡。乾德中，又遣其子德从来贡。大中祥
符初，其国黑韩王遣回鹘罗思温等入贡。嘉祐中，遣
使罗撒温献方物，请王号，乃以其国王为特进、归忠
保顺。”鳞黑：《韩王夷语》谓金翅鸟为鳞黑韩，盖可
汗之讹也。元丰中，遣部领阿辛上表，称：“于阗国偻㑩
有福力量知文法，黑汗王书。”元祐后，诏令间岁一至，
讫于宣和，朝享不绝。本朝永乐六年，头目打鲁哇、亦
不剌金遣使满剌哈、撒木丁等贡璞玉。又按《明一
统志》：于阗国东抵曲先卫，北连亦力把力，东北至肃
州六千三百里。

永乐十八年，于阗国来贡按《明外史于阗传》，“永乐十八年，于阗偕哈烈八答黑
商诸国贡马，命参政陈诚、中官郭敬等报以彩币。
永乐二十年，于阗贡美玉，赐赉有加。”

按：《明外史于阗传》云云。

永乐二十二年，于阗贡方物。

按《明外史于阗传》：“永乐二十二年，贡马及方物。时仁
宗初践祚，即宴赉遣还。先是永乐时，成祖欲远方万
国无不臣服，故西域之使岁岁不绝。诸蕃贪中国财
帛，且利市易，络绎道途。商人率伪称贡使，多携马驼
玉石，声言进献。既入关，则一切舟车水陆晨昏饮馔
之费悉取之有司，邮传困供亿，军民疲转输。比西归，
辄缘道迟留，多市货物。东西数千里间，骚然繁费，公
私上下，罔不怨咨，廷臣莫为言，天子亦莫之恤也。”至
是，给事中黄骥极陈其害。仁宗感其言，召礼官吕震
责让之。自是不复使西域，贡使亦渐稀。于阗自古为
大国，隋、唐间，侵并戎卢、扜弥、渠勒、皮山诸国，其地益
大。南距葱岭二百馀里，东北去嘉峪关六千三百里。
大略葱岭以南，撒马儿罕最大，以北于阗最大。元末
时，其主暗弱，邻国交侵，人民仅万计，悉避居山谷，生
理萧条。永乐中，西域惮天子威灵，咸修职贡，不敢擅
相攻，于阗始获休息，渐行贾诸蕃，复致富庶。桑麻黍
禾，宛然中土。其国东有白玉河，西有绿玉河，又西有
黑玉河，源皆出昆仑山。土人夜视月光盛处，入水采
之，必得美玉。其邻国亦多窃取来献。迄万历朝，于阗
亦间入贡。

《明？一统志》

### 于阗国山川考

阿耨达山，　《汉书》以为河源所出。

葱岭　在国西南。

《白玉河》，　在国城东，国人夜视月光盛处，必得美玉。
《绿玉河》，　在国城西。

乌玉河　在城西。三河皆源出昆冈山，去国城西一
千三百里。每岁秋，国人取玉于河，谓之“捞玉。”